बरिष्ठ न्यूरो सर्जन डा. उपेन्द्र देवकोटालाई बाँसबारीस्थित न्यूरो अस्पतालको सघन उपचार कक्ष (आईसियु) मा उपचार गराई रहेको न्यूरो अस्पतालले जनाएको छ । शुक्रवार राती उहाँलाई भेन्टिलेटरबाट निकालेर आईसियूमा नै राखी उपचार गराईरहेको पनि जानकारी गराईयो ।
डा.देवकोटाको स्वास्थ्यमा सुधारको क्रम कम हुदै स्वासप्रस्वासमा समेत गाह्रो भएपछि मंगलबार देखि सघन उपचार कक्षमा भेन्टिलेटरमा राखि उपचार गराउँदै आएको थियो ।
भेन्टिलेटरमा पनि उहाँलाई असहज भएका कारण शुक्रवार रातीबाट भेन्टीलेटरबाट निकालीएको अस्पताल स्रोतले जनाएको छ ।
उहाँको उपचार जारी रहेकै अवस्थामा सामाजिक संजालमा फैलाएका सन्देशमा सत्यता नरहेको पनि अस्पताल स्रोतले जनाएको छ ।
गण्डकी प्रदेशसभाको आजको बैठकले मुख्य न्यायाधिवक्ताको काम, कर्तव्य र अधिकार तथा सेवाका शर्त सम्बन्धमा व्यवस्था गर्न बनेको विधेयक सर्वसम्मत पारित गरेको छ ।
आन्तरिक मामिला तथा कानूनमन्त्री हरिबहादुर चुमानले विधेयक पारित गरियोस् भन्दै राख्नुभएको प्रस्तावलाई बैठकले सर्वसम्मत पारित गरेको हो ।
यसअघि विधेयक माथिको छलफलमा प्रदेशसभा सदस्य कृष्णबहादुर थापा र डोबाटे विश्वकर्माले भाग लिनुभएको थियो ।
बैठकको शून्य एवं विशेष समयमा प्रदेशसभा सदस्यले करको दर वृद्धि एवं जनताले भोगेका समसमायिक समस्यालगायतका विषयमा प्रदेशसभा एवं सरकारको ध्यानाकर्षण गराउनुभएको थियो ।
विशेष समयमा बोल्दै प्रदेशसभा सदस्य राजीव पहारीले जथाभावी कर वृद्धि गर्दा सर्वसाधारण मर्कामा परेको बताउँदै जनताले आफैँ कर तिर्ने वातावरण तयार गर्नु आवश्यक भएको धारणा व्यक्त गर्नुभयो ।
अर्का सदस्य कृष्णचन्द्र नेपालीले समाजलाई समाचारका माध्यमबाट सुसूचीत गर्दै आएका पत्रकारको लेखनलाई नियन्त्रण गर्ने गरी भोलिदेखि गाली तथा बेइज्जति ऐन लागू हुन लागेकोमा सभामुखमार्फत नेपाल सरकारको ध्यानाकर्षण गराउनुभयो ।
सदस्य कुमार खड्काले शून्य एवं विशेष समयमा उठाइएका विषयमा सम्बन्धित मन्त्रीले सात दिनभित्रमा जवाफ दिनुपर्ने भए पनि त्यो हुन नसकेकोमा नियमापत्ति गर्नुभएको थियो ।
३ नम्बर प्रदेशका मुख्यमन्त्री डोरमणि पौडेलले मकवानपुरको भीमफेदीमा रहेको कारागारको निरीक्षण गर्नुभएको छ । मंगलबार कारागार पुगेर मुख्यमन्त्री पौडेलले कारागारको अबस्थाबारे जानकारी लिनुभएको थियो ।
कारागारमा देखिएका समस्या निराकरण गरिने मुख्यमन्त्री पौडेलले बताउनुभयो । बिचौलियाका कारण कारागारभित्र समस्या देखिएको भन्दै मुख्यमन्त्री पौडेलले यसको समाधानका लागि कारागारबाट सोझै सामान खरिद गर्ने व्यबस्था मिलाउन कारागार प्रशासनलाई निर्देशन दिनुभयो ।
कारागारमा विद्यालय स्थापनाका लागि प्रदेश सरकारले एक जना शिक्षकलाई तलब व्यबस्था गर्ने उहाँले बताउनुभयो । कारागारमा स्थानीय उत्पादन खपत गराउने वातावरण निर्माण गरिने उहाँको भनाइ छ । कारागारमा कैदीबन्दी जीवन बिताइरहेकालाई उत्पादनमा लगाउने उहाँले बताउनुभयो ।
आन्तरिक मामिला तथा कानुन मन्त्री शालिकराम जम्कट्टेलले असोज १ गतेदेखि कारागार प्रदेशको मातहतमा आउने तयारी भइरहेको जानकारी दिनुभयो । भीमफेदी कारागारलाई प्रदेशस्तरीय बनाउन लागिएको उहाँको भनाइ छ ।
जेलको ‘ख’ ब्लकका चौकीदार दीपेन्द्र राई र ‘क’ ब्लकका चौकीदार डानियल लामाले शौचालयको सेफ्टी ट्यांकी, औषधी उपचार तथा बिरामीको सेवाका लागि समस्या भएको बताउनुभयो ।